Abad ke-2 SM

Abad ke-2 SM merujuk kepada abad yang berlangsung dari 1 Januari 200 SM hingga 31 Disember 101 SM dalam kalendar Gregory.

 Peristiwa 

 14 Mac 190 SM: Gerhana suria dicatatkan di Rom [Livy: Ab Urbe Condita 37.4.4].
 175 SM - Antiochus IV Epiphanes merampas takhta Syria yang secara sah merupakan hak anak saudaranya, Demetrius I Soter, pada pembunuhan abangnya, Seleucus IV Philopator.
 168 SM - Perang - Barisan pertahanan Macedon ditewaskan oleh Rom.
 2 Jun 168 SM: Gerhana qamari dicatatkan di Rom [Livy: Ab Urbe Condita 44.37.8].
 21 November 164 SM: Judas Maccabaeus, anak lelaki Mattathias dari keluarga Hasmonean, membaik pulih Candi di Jerusalem. Peristiwa ini diperingati setiap tahun melalui perayaan Hanukkah.
 148 SM - Rom menewaskan Macedon
 Rom memusnahkan Carthage dalam Perang Punik Ketiga.
 Rom menaklukkan Corinth.
 147 SM - Kemenangan-kemenangan Kemaharajaan Hasmonean mengembalikan autonomi kepada Judea.
 129 SM - Kejatuhan Empayar Seleucid.
 113 SM –101 SM - Penghijrahan orang-orang Cimbri dan Teuton yang ditewaskan dalam pertempuran-pertempuran Aquae Sextiae dan Vercellae.
 108 SM - Dinasti Han akhirnya berjaya memusnahkan Wang-geom seong, ibu kota Gojoseon, dan mengasaskan Sagunhyeon untuk memerintah Gojoseon.
 Buddhisme Theravada diperkenalkan secara rasmi di Sri Lanka oleh Venerable Mahinda.

 Tokoh-tokoh 

 Andriscus, raja bebas Macedon yang terakhir.
 Antiochus IV Epiphanes, raja berkesan Empayar Seleucid yang terakhir.
 Antiochus VII Sidetes, raja terakhir Empayar Seleucid Bersatu.
 Apollonius dari Perga, geometer Yunani.
 Apollonius dari Rhodes, penulis karya Jason dan Argonaut-argonaut
 Boiorix, raja Cimbri.
 Flaccus, penggubah Terence.
 Hipparchus yang dianggap sebagai pencerap astronomi yang teragung.
 Jonathan Maccabaeus, ketua pemberontakan Hasmonean, serta raja autonomi yang pertama di Judea.
 Judas Maccabeus, ketua pemberontakan Hasmonean, serta jeneral pertamanya yang berjaya.
 Lucius Aemilius Paullus Macedonicus, jeneral dan ahli politik Rom.
 Lucius Cornelius Sulla, jeneral dan ahli politik Rom.
 Lucius Mummius Achaicus, penakluk Corinth.
 Marius, jeneral dan ahli politik Rom.
 Perseus dari Macedon, raja terakhir Dinasti Antigonid.
 Plautus, penulis drama Latin.
 Quintus Lutatius Catulus, jeneral Rom.
 Scipio Aemilianus Africanus, penakluk Carthage.
 Terence, penulis drama Latin.
 Teutobod, raja puak Teuton.
 Maharaja Wu dari Han yang telah dianggap sebagai salah seorang maharaja yang teragung pada sepanjang Sejarah China.
 Zhang Qian, diplomat dan penjelajah Cina.

 Perekaan, penemuan, dan pengenalan 

 Jalan Sutera antara Eropah dan Asia.
 Hipparchus menemui liukan ekuinoks-ekuinoks Bumi, dan menyusun jadual-jadual trigonometri yang pertama.
 Liu An mereka tofu.
 Konkrit Rom (puzzolana) digunakan buat pertama kali.
 Kilang putar direka oleh orang Yunani.
 Sebuah sistem untuk menghantar isyarat supaya dapat berhubung dengan pantas pada jarak jauh diperihalkan oleh Polybios.